<classify> MWANAMUZIKI na mfanyabiashara mkubwa, Jay-Z pichani kupitia kampuni yake ya usimamizi wa masuala ya michezo, Roc Nation Sports amefunguliwa mashtaka mahakamani na bondia Daniel Franco akidai kampuni hiyo ilimlazimisha kupigana mara tatu ndani ya siku 79.Franco amedai alipigana mapambano hayo kwa siku hizo, ikiwa ni kinyume na sheria akiwa chini ya kampuni hiyo na kumsababishia madhara makubwa ya ubongo wake mpaka sasa.Bondia huyo ambaye aliingia mkataba na Roc Nation mwaka 2015 alianza kupata matatizo hayo mwaka 2017 alipohitaji kuahirishwa kwa pambano lililo mbele yake kwa kuwa alikuwa akiumwa mafua makali na hakupata muda wa kutosha wa kujifua juu ya pambano hilo.Ameeleza kwamba Roc Nation walikataa ombi lake hilo na wakamhitaji aingie ulingoni ambapo alipoteza vibaya kwa kupigwa katika raundi ya tatu tu, baada ya hapo Roc Nation walipanga pambano jingine ndani ya siku 50 na hawakumpa muda wa kupona majeraha yake.Baada ya pambano hilo, siku 29 baadaye wakampangia pambano jingine bila ya kuangalia maendeleo ya afya yake, kitu alicholalamika kingeweza kugharimu uhai wake kwa kuwa tayari alihisi hayupo sawa ndani ya kichwa chake na alihisi kuvuja kwa damu kabla ya pambano hilo la tatu.  <topic>: MICHEZO 